Document ID: /fineweb-2-swissfilter-quality_10-filterrobots/filtered/01427.jsonl.gz/0

Caru “Pogia”, ma par mia vera che ta cumpisat nuvant’ann,
parché ti ta ga fee la barba, a tanti fiö e tusann.
Tu cugnusüü che mi seva un fiulott
e ti ta sevat già un “baldu” giuvinott.
Dal me por pà, ta sevat so amiis
e mi seva cuntent quant ta ma salüdavat in giir par Mendriis.
Dala nuoto e di sub, ta fasevat l’istritör
e nümm bagai, inveci a rügavum pignun e giglör.
Ul mutuur, na pasiun che da sempru l’é in di to sentiment
e a quarantann sunaa, dal motocross, te fai anca la patent.
Grazie a sta pasiun di do rööt, in là in di ann, a sa semm ritruvaa
e püsée che un quai girett, insema emm faa.
Ti e ul soci Lurenz, a disuf che sii i me dü “aprendista”,
parché quand nemm in giir, mi ma toca faav da “apripista”.
A mi e ai soci dal “Motoclöpp” a l’è un unuur
pudé insema na a spass, in sela ai noss mutuur.
Caru Paride, ta seet na persona fina ed edücada
e incöö, pal to cumpleann, da augüri, a tan mandi na “spianada”.
Sti quatar parol d’amicizia e simpatia,
ta ia dedica cul cör, ul to amiis De Maria.
Dema, ul düü da marz dal domiladeschnööf